उधर, हार्दिक के मुद्दे पर राज्य की छह पाटीदार संस्थाओं की एक बैठक भी आज यहां हुई। इसके बाद इनके प्रतिनिधि सी के पटेल ने पत्रकारों को बताया कि संस्थाएं हार्दिक के स्वास्थ्य को लेकर चिंतित हैं। अगर हार्दिक प्रेस नोट के जरिये अपनी इच्छा प्रकट करें तो संस्था के प्रतिनिधि उनकी ओर से सरकार से बातचीत कर सकते हैं और उनके उपवास का पारणा (समाप्त कराने की औपचारिक प्रक्रिया) भी कर सकते हैं।